Skilningur á tengslum umhverfismála við öryggismál , þróun og efnahagsbyggingu fer ört vaxandi . Það er hlutverk utanríkisráðuneytisins og auðlinda - og umhverfisskrifstofu , að taka virkan þátt í alþjóðlegu starfi og samningum á breiðu sviði er tekur til sjálfbærrar þróunar , málefna hafsins , fiskveiðisamninga , hvalamála , orkumála , loftslagsmála , jarðvegsverndar og baráttunnar gegn eyðimerkurmyndun , sjálfbærrar nýtingar , verndar líffræðilegs fjölbreytileika og Norðurslóðamálefna . Árangur fiskveiðistefnu Íslendinga þar sem aflaheimildir byggjast á vísindaráðgjöf hefur vakið eftirtekt á alþjóðavettvangi og er gjarnan litið til Íslands sem fyrirmyndar á því sviði . Umhverfis - og auðlindamál eru utanríkismál því samvinna og samstarf ríkja á alþjóðavettvangi er forsenda þess að það takist að snúa frá þeirri braut sem mannkynið er á í umgengni við náttúruna , neysluvenjum og nýtingu auðlinda . Í fjölbreyttum heimi er ekki einboðið að þær lausnir sem lagðar eru til á alþjóðavettvangi , hvað varðar umhverfi , auðlindir , samfélög og hagkerfi , henti allar hagsmunum Íslands . Ísland tók við formennsku í Norðurskautsráðinu í maí 2019 og sinnir til ársins 2021 . Íslensk stjórnvöld efldu alþjóðasamstarf sitt á árinu 2018 á sviði endurnýjanlegrar orku , meðal annars með áframhaldandi stuðningi við átak Sameinuðu þjóðanna um sjálfbæra orku fyrir alla ( Sustainable Energy for All , SE 4 All ) og með aðild að Alþjóðastofnuninni um endurnýjanlega orku ( International Renewable Energy Agency , IRENA ) , sem er með höfuðstöðvar í Abu Dhabi í Sameinuðu arabísku furstadæmunum . Einnig hefur samstarf við orkugeirann á Íslandi verið aukið með það að markmiði að koma íslenskri þekkingu á endurnýjanlegri orku betur á framfæri í þróunarríkjunum . Aðalfundur IRENA var haldinn í janúar 2019 og tók fastafulltrúi Íslands gagnvart stofnuninni þátt í störfum fundarins . Ólafur Ragnar Grímsson , fyrrverandi forseti Íslands , sat einnig fundinn en hann hefur gegnt trúnaðarstörfum fyrir stofnunina , gegndi meðal annars formennsku í sérstakri alþjóðlegri nefnd um nýja heimsmynd sem rekja má til áhrifa orkuskipta á völd og stöðu ríkja í heiminum ( A New World ; The Geopolitics of the Energy Transformation ) . Meðal verkefna sem stofnunin rekur er Alþjóðlega jarðvarmabandalagið ( Global Geothermal Alliance , GGA ) sem í eru 46 aðildarríki og 36 samstarfsaðilar , alþjóðastofnanir , félagasamtök og einkafyrirtæki . Alþjóðlega jarðvarmabandalagið , í samstarfi við Íslenska orkuklasann og utanríkisráðuneytið , héldu árið 2018 sérstakan viðburð um beina nýtingu jarðvarma með áherslu á matvælaframleiðslu . Viðburðurinn var á Íslandi á sama tíma og alþjóðlega íslenska jarðhitaráðstefnan ( Iceland Geothermal Conference , IGC 2018 ) . Í september 2018 bauð utanríkisráðuneytið í samstarfi við Öryggis - og samvinnustofnun Evrópu ( ÖSE ) sérfræðingum frá Armeníu , Georgíu , Kirgistan og Úkraínu til Íslands til að kynna sér jarðvarmanýtingu . Áhugi er á áframhaldandi samvinnu . Efst á baugi Í október 2018 var undirritaður tímamótasamningur um stjórn fiskveiða utan lögsögu ríkja og samstarf um fiskirannsóknir og vöktun fiskstofna í Norður-Íshafi . Þar með lauk meira en tveggja ára samningaviðræðum um þennan mikilvæga samning . Að samkomulaginu standa tíu þjóðir og ríkjabandalög , þ.e. Bandaríkin , Danmörk ( fyrir hönd Færeyja og Grænlands ) , Ísland , Japan , Kanada , Kína , Noregur , Rússland , Suður-Kórea og Evrópusambandið . Samningurinn nær til úthafsins og felur í sér að aðilar hans skuldbinda sig til að heimila ekki veiðar á samningssvæðinu fyrr en vísindarannsóknir hafa lagt grunn að sjálfbærum fiskveiðum hopi ísinn þar enn frekar og möguleikar til fiskveiða skapast . Stofnað var til samnings á grundvelli varúðarnálgunar til að fyrirbyggja stjórnlausar veiðar á þessu viðkæma hafsvæði á komandi árum þar sem hraðar breytingar eiga sér stað vegna hlýnunar og bráðnunar íss . Í samningnum eru ákvæði um vísindasamstarf , fyrirkomulag tilraunaveiða , vöktun fiskstofna og umhverfis , upplýsingaskipti og ákvarðanatöku varðandi hvort og hvenær koma skal á fót svæðisbundinni stofnun um stjórn fiskveiða . Fiskinefnd FAO ( Committee on Fisheries , COFI ) , sem kemur saman til fundar á tveggja ára fresti á vettvangi Matvæla - og landbúnaðarstofnunar Sameinuðu þjóðanna ( FAO ) , átti fund í júlí 2018 . Fundinn sækja ávallt , auk fulltrúa utanríkisráðuneytisins , fulltrúar frá atvinnuvega - og nýsköpunarráðuneytinu . Nefndin er eini alheimsvettvangurinn , fyrir utan allsherjarþing Sameinuðu þjóðanna í New York , þar sem fjallað er um málefni fiskveiða og fiskeldis . Á fundinum lagði Ísland áherslu á mikilvægi FAO í samstarfi ríkja , stofnunin væri best til þess fallin að aðstoða aðrar stofnanir og verkefni Sameinuðu þjóðanna í umhverfis - og auðlindamálum hafsins . Stofnunin gegnir mikilvægu hlutverki í að aðstoða ríki við uppbyggingu svæðisbundinna stofnana fiskveiðistjórnar . Á fundinum var Ísland kosið í framkvæmdaráð nefndarinnar sem starfar milli funda og situr fastafulltrúi Íslands hjá FAO í Róm í ráðinu . Árið 2018 var áfram unnið að því að efla samstarf við FAO á sviði þróunarsamvinnu með sérstaka áherslu á að aðstoða þróunarstrandríki og smáeyríki við innleiðingu alþjóðasamnings hafnríkja um aðgerðir til að fyrirbyggja , hindra og uppræta ólöglegar , ótilkynntar og eftirlitslausar veiðar . Skrifað var undir samning við FAO um fjárstuðning til verkefnisins fyrr á þessu ári . Aðalfundur Alþjóðahvalveiðiráðsins , sem haldinn er annað hvert ár , var haldinn í Florianopolis í Brasilíu í september 2018 . Á fundinum voru samþykktar veiðiheimildir til hvalveiða , svokallaðar frumbyggjaveiðar , fyrir Bandaríkin , Rússland , Grænland og St. Vincent og Grenadíneyjar . Samþykkt var einnig að við endurnýjun veiðiheimilda , eftir að sjö ára tímabili lýkur , skyldi eingöngu byggjast á vísindalegu mati á stöðu viðkomandi hvalastofna . Evrópusambandið , Ástralía og fleiri ríki féllu frá þeirri stefnu að mat á sjálfsþurftarþörf þeirra samfélaga sem stunda hvalveiðar sé forsenda þess að hægt sé að samþykkja veiðiheimildir . Hópur ríkja í Rómönsku-Ameríku gat ekki samþykkt breytinguna , en hún var samþykkt í atkvæðagreiðslu . Tillaga Japans um breytingar á Alþjóðahvalveiðiráðinu , til að leysa úr þeirri pattstöðu sem lengi hefur einkennt ráðið , var felld í atkvæðagreiðslu . Þá var tillaga Brasilíu og fleiri ríkja um sérstakt griðasvæði hvala í Suður-Atlantshafi einnig felld . Stjórnvöld í Japan tilkynntu snemma árs 2019 að þau hefðu tekið ákvörðun um að segja sig úr Alþjóðahvalveiðiráðinu . Íslensk stjórnvöld efldu alþjóðasamstarf sitt á árinu 2018 á sviði endurnýjanlegrar orku , meðal annars með áframhaldandi stuðningi við átak Sameinuðu þjóðanna um sjálfbæra orku fyrir alla ( Sustainable Energy for All , SE 4 All ) og með aðild að Alþjóðastofnuninni um endurnýjanlega orku ( International Renewable Energy Agency , IRENA ) , sem er með höfuðstöðvar í Abu Dhabi í Sameinuðu arabísku furstadæmunum . Einnig hefur samstarf við orkugeirann á Íslandi verið aukið með það að markmiði að koma íslenskri þekkingu á endurnýjanlegri orku betur á framfæri í þróunarríkjunum . Aðalfundur IRENA var haldinn í janúar 2019 og tók fastafulltrúi Íslands gagnvart stofnuninni þátt í störfum fundarins . Ólafur Ragnar Grímsson , fyrrverandi forseti Íslands , sat einnig fundinn en hann hefur gegnt trúnaðarstörfum fyrir stofnunina , gegndi meðal annars formennsku í sérstakri alþjóðlegri nefnd um nýja heimsmynd sem rekja má til áhrifa orkuskipta á völd og stöðu ríkja í heiminum ( A New World ; The Geopolitics of the Energy Transformation ) . Meðal verkefna sem stofnunin rekur er Alþjóðlega jarðvarmabandalagið ( Global Geothermal Alliance , GGA ) sem í eru 46 aðildarríki og 36 samstarfsaðilar , alþjóðastofnanir , félagasamtök og einkafyrirtæki . Alþjóðlega jarðvarmabandalagið , í samstarfi við Íslenska orkuklasann og utanríkisráðuneytið , héldu árið 2018 sérstakan viðburð um beina nýtingu jarðvarma með áherslu á matvælaframleiðslu . Viðburðurinn var á Íslandi á sama tíma og alþjóðlega íslenska jarðhitaráðstefnan ( Iceland Geothermal Conference , IGC 2018 ) . Í september 2018 bauð utanríkisráðuneytið í samstarfi við Öryggis - og samvinnustofnun Evrópu ( ÖSE ) sérfræðingum frá Armeníu , Georgíu , Kirgistan og Úkraínu til Íslands til að kynna sér jarðvarmanýtingu . Áhugi er á áframhaldandi samvinnu .